**Iepirkuma komisijas 2017.gada 10.oktobra komisijas sēdē sniegtā**

**atbilde uz uzdoto jautājumu par**

**atklāta konkursa “Vienreizlietojamo ķirurģisko materiālu, medicīnisko ierīču un medikamentu piegāde Oftalmoloģijas klīnikai”,**

**ID Nr.PSKUS 2017/87, nolikumu**

**1.Jautājums**

Vai datu lapas un brošūras ir jāiešuj kopā ar citiem dokumentiem, jeb tās var pievienot atsevišķi?

**Atbilde**

Saskaņā ar atklāta konkursa Nolikuma 1.10.3. apakšpunktu, piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu.

**2. Jautājums**

Vai visas kopijas un tulkojumus var apliecināt ar vienu parakstu uz iešūtās dokumentu paketes pēdējās lapas?

**Atbilde**

Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir caurauklots.